প্রতিমন্ত্রী বলেন, প্রতি বছর দেশে অগ্নিকাণ্ডের ঘটনায় অনেক জান-মালের ক্ষয়-ক্ষতি হচ্ছে। বর্তমান প্রধানমন্ত্রী শেখ হাসিনার আন্তরিকতায় দেশে ফায়ার সার্ভিসের যে মেশিন আনা হয়েছে, তা দিয়ে ২০ তলা ভবনের অগ্নিনির্বাপণ সম্ভব। আর বর্তমান সরকারের উন্নয়নের এ ধারা অব্যাহত থাকলে এ সেক্টরে আরও অত্যাধুনিক যন্ত্রপাতির মাধ্যমে বহুতল ভবনের অগ্নিনির্বাপণও সম্ভব হবে। তিনি বলেন, ২০২১ সালের মধ্যে বাংলাদেশ মধ্যম আয়ের দেশে পরিণত হবে। ওই সময়ের মধ্যে বাংলাদেশের প্রতিটি ঘরে বিদ্যুতের নতুন সংযোগ পৌঁছে যাবে।